OzLabs/hebrew-wiki-articles huggingface dataset:
סאנגמלימה

סאנגמלימה (בצרפתית: Sangmélima) היא עיירה שנמצאת בדרום קמרון ליד נהר הלובו. השפות המדוברות שם הן צרפתית ובולו .

== גאוגרפיה ==
כ-50 קילומטרים ממזרח העיר נמצאת שמורת החי דג'ה, שהוכרזה כאתר מורשת עולמית על ידי אונסק"ו ב-1984. היא נמצאת כ-113 קילומטרים מעיר הבירה יאונדה וכ-92 ק"מ מבירת האזור אבולווה.

== תנועה ותחבורה ==
סאנגמלימה ממוקמת ליד הכביש הלאומי N9 והכביש האזורי P7. יש מנחת מטוסים ליד העיירה. בנוסף, ישנם 3 תחנות דלק.

== אקלים ==
הטמפרטורה הממוצעת היא 20 מעלות צלזיוס. החודש הכי חם הוא פברואר (21 מעלות צלזיוס). החודש הכי קר הוא יולי (19 מעלות צלזיוס). כמות המשקעים הממוצעת היא 1,660 מילימטרים בשנה. חודש אוקטובר הוא החודש שיש בו הכי הרבה גשם (276 מ"מ גשם), וחודש ינואר הוא החודש שיש בו הכי פחות גשם (19 מ"מ גשם).

== בריאות ==
בסאנגמלימה יש בית חולים מרכזי בדרום קמרון, שנחנך ב-23 ביולי 2015 לאחר שמונה שנות בנייה. בית החולים, הממוקם ברובע ביטום, שנמצא בדרום-מזרח העיר, יש קיבולת של כ-115–150 מיטות. בית החולים אחראי על מתן טיפול רפואי ברמה גבוהה, הן עבור תושבי האזור והן לאלה של המדינות הגובלות (הרפובליקה של קונגו, גבון וגינאה המשוונית).

== כלכלה ==
בסאנגמלימה יש 2 קניונים, בית קולנוע, מספרה, שוק וחדר כושר.

== קישורים חיצוניים ==

== הערות שוליים ==

קטגוריה:קמרון: ערים
פרוטוצרטיים

פרוטוצרטיים (שם מדעי: Protoceratidae) היא משפחה נכחדת של מכפילי פרסה, הקרובים לאייליים ולאנטילוקפריים, אשר חיו בתקופת האאוקן עד לתחילת הפליוקן באמריקה הצפונית.

הפרוטוצרטיים היו מעלי גירה מוקדמים אשר התפתחו ככל הנראה מהאיילוניים הקטנים וחיו ביערות ובערבות העשב של אמריקה. הפרוטוצרטיים הגיעו לגודל של 1–2 מטר, בין אייל הכרמל לאייל אציל. מערכת העיכול הכילה שלוש קיבות, בדומה לגמלים, ובעזרתן עיכלו הפרוטוצרטיים צמחייה כגון עשב וצמחים דומים. ככל הנראה חיו הפרוטוצרטיים בעדרים בדומה לצבאים המודרניים. הם היו גם בעלי קרן מעל אפם, בנוסף על הקרניים שמעל ראשיהם אשר היו לשני הזוויגים ובניגוד לאיילים לא נשרו. הקרניים דמו בצורתן לקרניה הרכות של הג'ירפה, ונועדו, ככל הנראה, למלחמות בין הזכרים וכן לצורכי ראווה.

==מיון==
*תת-משפחה Leptotragulinae
**סוג Heteromeryx
**סוג Leptoreodon
**סוג Leptotragulus
**סוג Poabromylus
**סוג Toromeryx
**סוג Trigenicus
*תת-משפחה Protoceratinae
**סוג Paratoceras
**סוג פרוטוצראס (Protoceras)
**סוג Pseudoprotoceras
*תת-משפחה Synthetoceratinae
**סוג Kyptoceras
**סוג Lambdoceras
**סוג Prosynthetoceras
**סוג סינתטוצרס (Synthetoceras)
**סוג סינדיוצרס (Syndyoceras)

==קישורים חיצוניים==

*
קטגוריה:בעלי חיים שתוארו ב-1891
קטגוריה:טקסונים שתוארו בידי עותניאל צ'ארלס מארש
וילי דובה

וִילִי דוֹבֶּה (בהולנדית: Willy Dobbe; נולדה ב-2 בינואר 1944) היא מנחת טלוויזיה הולנדית.

==ביוגרפיה==
דובה נולדה בהאג והיא בוגרת לימודים בקוסמטיקה וטיפוח היופי.

בשנת 1967 הצטרפה כמגישה לצוות ערוץ "Willy Dobbe" השייך לרשת הטלוויזיה הציבורית של הולנד.

ב-1970 נענתה להצעה להנחיית אירוויזיון 1970 שנערך באמסטרדם.

בשנים שלאחר מכן ב-1971 ו-1972 הנחתה את תחרות השירים הלאומית הבוחרת את נציגיי הולנד באירוויזיון.

ב-1972 עברה לעבוד בערוץ הטלוויזיה "TROS", היא הגישה תוכניות ואירועים בטלוויזיה ובין היתר הנחתה ב-1982 ערב התרמה למען הקרן העולמית לשימור חיות הבר בו נכחו גם בני משפחת המלוכה ההולנדית.

ב-1997 נקרא על שמה "פארק וילי דובה" השוכן במחוז אוברייסל.

==קישורים חיצוניים==

==הערות שוליים==

קטגוריה:מנחי טלוויזיה הולנדים
קטגוריה:מנחי האירוויזיון בהולנד
קטגוריה:הולנדים שנולדו ב-1944
פרוטוצראס

פרוטוצראס (שם מדעי: Protoceras; קרניים מוקדמות) הוא סוג של פרסתן שחי בערבות אמריקה הצפונית בסוף האוליגוקן עד לתחילת המיוקן. פרסתן זה היה שייך למשפחה הנכחדת פרוטוצרטיים שהייתה קרובה לאנטילוקפריים ולאיילים.

מאובני הפרוטוצראס התגלו וקיבלו שם ב-1891 בידי הפלאונטולוג המפורסם עתניאל מארש. מהסוג נתגלו וסווגו שלושה מינים שונים.

יונק זה הגיע לגובה מטר, למשקל 50–95 ק"ג והוא דמה במראהו לאייל אך על גולגולתו היו שלוש זוגות קרניים שכנראה צופו בעור בדומה לקרני הג'ירף. הוא השתמש בהם כדי להילחם עם זכרים על נקבות. הנקבות לעומתם היו בעלות זוג קרניים קטנות על ראשם.

בניגוד לרוב מעלי הגירה לפרוטוצראס היו ניבים קדמיים בקדמת לסתו והוא היה בעל אצבעות רגליים בעלות ארבע ציפורניים אשר רק כמה מהם נגעו בקרקע. הוא היה אצן מהיר שחי בערבות והמדבריות לצד אוכלי שב נוספים, אולי בעדרים ושימש כמזון לטורפי הערבות.

==קישורים חיצוניים==

קטגוריה:בעלי חיים שתוארו ב-1891
קטגוריה:טקסונים שתוארו בידי עותניאל צ'ארלס מארש
קטגוריה:פרוטוצרטיים
קטגוריה:מגה-פאונה של הפלאוגן באמריקה הצפונית
קטגוריה:מגה-פאונה של הנאוגן באמריקה הצפונית
קטגוריה:יונקים שחיו באוליגוקן באמריקה הצפונית
קטגוריה:יונקים שחיו במיוקן באמריקה הצפונית
קטגוריה:מאובני טקסונים שתוארו ב-1891
רפאל בלום

רבי רפאל בלום (תרס"ז, 1907 -כ' באדר א' ה'תשס"ה, 1 במרץ 2005) היה אב בית הדין קאשוי שבהונגריה לאחר מלחמת העולם השנייה, ובהמשך מייסד ואדמו"ר בקהילת קאשוי בארצות הברית.

==קורות חייו==
נולד בעיר קאשוי לשמואל ולגיטל. למד אצל רבי שאול בראך אב"ד קאשוי ואצל רבי אברהם שלום הלברשטאם. נשא את חנה מלכה בתו של הרב משה גרינפלד, ולאחר חתונתו עזב את קאשוי ועבר למיהאלביץ , מקום מגורי חותנו, ושם ייסד ישיבה. בשנת ה'תש"ב הדפיס חותנו את חידושי הריטב"א על מסכת כתובות במיכלובצה, והערות הרב בלום נדפסו בשולי הגיליון.

בתום השואה, לאחר ששוחרר בעיר ארד בקיץ תש"ה, שב לקאשוי ושימש אב"ד. השתתף במאמץ להתיר את עגונות מלחמת העולם השנייה, ובבית דין שהוקם בקאשוי לצורך כך התיר ליותר ממאתיים עגונות להינשא שוב.

בשנת תש"ח היגר לארצות הברית והתיישב בברוקלין. תקופה מסוימת היה ר"מ ב"ישיבת ערוגת הבושם" של רבי לוי יצחק גרינוולד. לאחר ניסיון כושל בשנת ה'תשכ"ב לייסד קהילה במחוז מוריס שבניו ג'רזי רכש שטח באירווינגטון שבניו יורק וייסד את ישיבת 'אוהל שמואל'. בשנת ה'תשל"ז מבנה הישיבה עלה באש, ובשנת ה'תשל"ט רכש את 'מרכז הילקרסט' בבדפורד הילס שבניו יורק וייסד את קריית קאשוי.
ייסד גם בתי מדרש במונסי ובברוקלין.

חיבר קינה לתשעה באב על מאורעות השואה, ונהג לאומרה לאחר תום סדר הקינות.

==מילדיו==
*בנו האדמו"ר רבי אליעזר חיים ממלא מקומו בקהילת קאשוי בכל הריכוזים
*בתו רחל נחמה, אשת הרב יעקב יצחק איליאוויטש, אב"ד יעמרינג
*בנו הרב אברהם שלמה, מייסד וראש ישיבת אהל רפאל קאשוי בברוקלין
*בתו גיטל פרומט, אשת הרב יוסף משה פריעדמאן, אב"ד סוואליאווא
*בנו הרב שמחה ישראל, מייסד ואב"ד קהילת תולדות רפאל והישיבה בברוקלין
*בנו הרב יוסף יהושע העשיל, אב"ד קריית קאשוי
*בנו הרב אהרן יודא, אב"ד קאשוי וויליאמסבורג

==ספריו==
*
*ברכת שמים על הש"ס
*שו"ת ברכות שמים
*
*מגד השמים

==קישורים חיצוניים==
* [https://mevoot.michlala.edu/author.php?id=112 ר' רפאל בלום], באתר 'זיכרון בספר: קורות הרבנים בשואה במבואות לספריהם', מבית מכללה ירושלים.
* [https://www.mytzadik.com/tzadik.aspx?id=1018 אדמו"ר רבי רפאל בלום מקאשוי], באתר MyTzadik
* 

==הערות שוליים==

קטגוריה:רבנים בשואה
קטגוריה:ראשי ישיבה הונגרים
קטגוריה:רבנים סלובקים
קטגוריה:מחברי ספרי שו"ת אמריקאים
קטגוריה:התנגדות לציונות
קטגוריה:קושיצה: רבנים
קטגוריה:אמריקאים שנולדו ב-1907
קטגוריה:אמריקאים שנפטרו ב-2005
ברניאיין

ברניאיין (בספרדית: Barañáin; בבסקית: Barañain) היא עיירה שנמצאת במחוז נווארה, ספרד.

== אקלים ==
הטמפרטורה הממוצעת היא 12 מעלות צלזיוס. החודש הכי חם הוא יולי (24 מעלות צלזיוס). החודש הכי קר הוא דצמבר (2 מעלות צלזיוס). כמות המשקעים הממוצעת הוא 1,146 מילימטרים בשנה. חודש נובמבר הוא החודש שיש בו הכי הרבה גשם (146 מ"מ גשם), וחודש אוגוסט הוא החודש שיש בו הכי פחות גשם (30 מ"מ גשם).

== קישורים חיצוניים ==

* 

== הערות שוליים ==

קטגוריה:ספרד: ערים
קטגוריה:נווארה
מיגל אלקוביירה

מיגל אלקוביירה מויה (באנגלית: Miguel Alcubierre Moya, נולד ב -28 במרץ 1964) הוא פיזיקאי תאורטיקן מקסיקני. אלקוביירה ידוע בפיתוח "מנוע עיוות אלקוביירה (באנגלית: Alcubierre warp drive)", מנוע ספקולטיבי שבעזרתו חללית יכולה להגיע למהירות טיסה גבוהה יותר מאשר מהירות האור.

== קריירה ==
בשנת 1988 קיבל אלקוביירה תואר Licentiate בפיזיקה, ובשנת 1990 קיבל תואר MSC בפיזיקה תאורטית, שניהם ב UNAM. בסוף 1990, אלקוביירה עבר לוויילס כדי להשתתף בבית הספר לתואר שני באוניברסיטת קרדיף, שם קיבל בשנת 1994 תואר דוקטורט ביחסות חישובית, ענף בתורת היחסות הכללית. בשנת 1996 התחיל לעבוד במכון מקס פלאנק בפוטסדאם, גרמניה, בפיתוח טכניקות נומריות חדשות המשמשות לתיאור חורים שחורים.

מאז 2002, הוא עובד במכון למדעי הגרעין של ה UNAM, שם הוא עורך מחקר תוך הפעלת מחשבים כדי לנסח ולפתור את המשוואות הפיזיקליות שהוצעו לראשונה בידי אלברט איינשטיין. הפתרונות בצורת סוליטון שהוצעו על ידי אלקוביירה למשוואות השדה של איינשטיין עשויים להראות כי תורת היחסות הכללית תואמת לעובדה שאוששה בניסויים כי מכניקת הקוונטים היא אי-לוקלית. מחקר זה מתנגד לרעיון כי האי-לוקליות של מכניקת הקוונטים מצריכה נטישה של היחסות הכללית, על מבנה המתמטי.

ב -11 ביוני 2012 מונה אלקוביירה למנהל המכון למדעי הגרעין ב UNAM.

ב -14 ביוני 2016, לאחר תקופה מוצלחת מאוד של ארבע שנים כמנהל המכון למדעי הגרעין באוניברסיטה הלאומית האוטונומית של מקסיקו, מיגל אלקוביירה נבחר מחדש על ידי מועצת המנהלים של האוניברסיטה כמנהל המכון למדעי הגרעין לתקופה נוספת של ארבע שנים.

== פרסום במאי 1994 ==
אלקוביירה זכה לפרסום לאחר שבמאי 1994 פורסם בכתב העת "Classical and Quantum Gravity" מאמר שכתב שכותרתו "מנוע עיוות: מהירות שיא - נסיעות בתוך תורת היחסות הכללית", שבו הוא מתאר את מנוע עיוות אלקוביירה, אמצעי תאורטי של נסיעה במהירות רבה יותר ממהירות האור אשר אינו מפר את העיקרון הפיזיקלי ששום דבר לא יכול לנוע במרחב מהר יותר מאשר מהירות האור. במאמר זה הוא בנה מודל תאורטי שמכיל שטח בתוך "בועה" של חלל מעוקל. בועה זו, המכונה "מרחב היפר-רלטיביסטי מקומי-דינמי", מונעת קדימה על ידי התרחבות מקומית של זמן-מרחב מאחוריה, וצמצום הפוך מולו, כך שתאורטית חללית שתוצב בתוך שטח בועה זו תוכל לנוע במהירות רבה יותר ממהירות האור.

== הופעות במדיה ==
מיגל אלקוביירה הופיע בסרט התיעודי "איך ויליאם שטנר שינה את העולם", סרט העוסק במסע בזמן ובמסע בין כוכבים. ואף הופיע בתוכנית: "מדע בדיוני: פיזיקה של הבלתי אפשרי" של פרופסור מיצ'יו קאקו שבו נדונה תאוריית הבועה שלו.

אלקוביירה הוזמן פעמיים לראיונות בתחנת הרדיו (Radio Educación XEEP (1060 AM, לראשונה ב -18 בפברואר 2011, ומאוחר יותר ב -4 במרץ 2011, בתוכנית הטכנולוגית בנושא ממשקים טכנולוגיים, שבה הסביר את דעותיו על המצב הנוכחי של מחקר מדעי וטכנולוגי במקסיקו, ונתן סקירה קצרה לדגם המנוע שלו.

== חיים אישיים ==
אלקוביירה נולד במקסיקו סיטי ב -1964.

הוא נשוי למריה אמיליה באייר, ויש לו ארבעה ילדים.

== קישורים חיצוניים ==

== הערות שוליים ==

קטגוריה:מדענים מקסיקנים
קטגוריה:פיזיקאים
קטגוריה:מקסיקנים שנולדו ב-1964
Pwdump

pwdump (באנגלית: pwdump) הם אוסף כלים לבדיקות אבטחה במערכת הפעלה חלונות מבית מיקרוסופט.

באמצעות כלים אלה ניתן לגשת לזיכרון ולחלץ גיבוב של סיסמאות NTLM המאוחסנים במסד הנתונים (SAM) של מנהל חשבונות האבטחה, בחשבון המשתמש המקומי. 

על מנת שסט הכלים של pwdump יעבודו כמתוכנן, יש להפעילם כמנהל מערכת ורק לאחר מכן לבצע פעולות לשליפת רשומות המשתמשים.

== גרסאות ==
הגרסה הראשונה של הכלי פותחה על ידי ג'רמי אליסון (Jeremy Allison) בשנת 1997, אך מאז שוחררו עוד מספר גרסאות שפותחו על ידי מתכנתים שונים:
{| class="wikitable"
|+
!גרסה
!מפתח
|-
|pwdump
|ג'רמי אליסון (Jeremy Allison)
|-
|pwdump2
|טוד סבין (Todd Sabin)
|-
|pwdump3
|פיל שטאובס (Phil Staubs)
|-
|pwdump3e
|פיל שטאובס (Phil Staubs)
|-
|pwdump4
|בינגל (Bingle)
|-
|pwdump5
|אנטון יו (AntonYo)
|-
|pwdump6
|פיזגיג (fizzgig)
|-
|fgdump
|פיזגיג (fizzgig)
|-
|pwdump7
|אנדרס טראסקו (Andres Tarasco)
|}

== ראו גם ==
*LSASS
*Syskey
*LLMNR
*מנהל חשבונות האבטחה

== קישורים חיצוניים ==
* [https://www.openwall.com/passwords/windows-pwdump הורדת הכלי באתר Openwall] 
* [https://download.samba.org/pub/samba/pwdump/ הגרסה הראשונה של pwdump להורדה באתר Samba.org] 
* [http://www.securiteam.com/tools/5ZQ0G000FU.html כתבה אודות pwdump2 באתר Securiteam] 

קטגוריה:תוכנות אבטחת מחשבים
למת לחיצות הידיים

בגרף יש מספר זוגי של צמתים (הצמתים 2, 4, 5, 6) בעלי דרגה אי זוגית. וסכום הדרגות של הצמתים הוא 14=2+3+2+3+3+1 שהוא פעמיים מספר הקשתות
למת לחיצות הידיים קובעת כי במסיבה שבה חלק מהאנשים לוחצים ידיים, כמות האנשים שלחצו ידיים מספר אי זוגי של פעמים חייבת להיות זוגית. ללמה שימושים בתורת הגרפים, וממנה נובע כי בכל גרף לא מכוון קיימים מספר זוגי של צמתים שדרגתם אי זוגית. הלמה היא תוצאה של נוסחת סכום הדרגות (נקראת גם: משפט הדרגה או משפט הדרגות) לפיה לכל גרף <math>G</math> מתקיים: <math>\sum_{v\in V}deg(v)=2|E|</math>. שתי התוצאות אלו הוכחו על ידי לאונרד אוילר במאמרו על בעיית הגשרים של קניגסברג שהיווה את הבסיס לתורת הגרפים.

הצמתים בעלי דרגה אי זוגית נקראים לפעמים צמתים אי זוגיים או קודקודים אי זוגיים, ולפי המינוח הזה נוכל לומר שהלמה קובעת שבכל גרף לא מכוון יש מספר זוגי של צמתים אי זוגיים.

== הוכחה ==
נוכיח קודם את נוסחת סכום הדרגות ובאמצעותה נוכיח את הלמה:

נספור בשתי דרכים שונות את מספר הזוגות <math>(v,e)</math> כאשר <math>e</math> מסמל קשת ו-<math>v</math> הוא צומת ש-<math>e</math> יוצאת ממנו, כל צומת <math>v</math> נמצא ב-<math>deg(v)</math> זוגות (שכן יוצאות מהצומת <math>deg(v)</math> קשתות), לכן מספר הזוגות הוא סכום כל דרגות הצמתים בגרף. אולם, ניתן לספור גם לפי הקשתות, כל קשת <math>e</math> נמצאת ב-2 זוגות (עם כל אחד מהקצוות של <math>e</math>), ולכן מספר הזוגות הוא גם פעמיים מספר הקשתות. כלומר קיבלנו את השוויון <math>\sum_{v\in V}deg(v)=2|E|</math>.

נוכיח באמצעות השוויון הקודם את הלמה:

נניח בשלילה שיש מספר אי זוגי <math>k</math> של צמתים אי זוגיים בגרף לא מכוון כלשהו, סכום כל הדרגות של הצמתים האי זוגיים הוא אי זוגי (כיוון שחיברנו מספרים אי זוגיים מספר אי זוגי של פעמים), סכום הדרגות של הצמתים בעלי דרגה זוגית הוא זוגי (חיבור מספרים זוגיים תמיד יוצא מספר זוגי). לכן <math>\sum_{v\in V}deg(v)</math> הוא מספר אי זוגי (כחיבור של מספר זוגי ומספר אי זוגי). אבל מתקיים <math>\sum_{v\in V}deg(v)=2|E|</math>. בסתירה לכך שצד שמאל של השוויון הוא אי זוגי, ולכן מספר הצמתים האי זוגיים בכל גרף לא מכוון הוא זוגי.

== גרפים רגולריים ==
מנוסחת סכום הדרגות נקבל שלכל גרף <math>r</math>-רגולרי בעל <math>n</math> צמתים יש <math>nr/2</math> קשתות<ref></ref>. אם <math>r</math> אי זוגי, מספר הקשתות בגרף חייב להתחלק ב-<math>r</math>. כלומר, אם <math>r</math> אי זוגי בגרף יש מספר זוגי של צמתים.

== גרפים אינסופיים ==
גרף אינסופי שלא מקיים את למת לחיצת הידיים
הלמה אינה נכונה בעבור גרפים אינסופיים, וזאת גם אם בגרף ישנם רק מספר סופי של צמתים בעלי דרגה אי זוגית. לדוגמה, לגרף שרוך עם נקודת קצה אחת יש רק צומת יחיד עם דרגה אי זוגית, בניגוד ללמה.
== הערות שוליים ==

קטגוריה:תורת הגרפים
לחיצות
מצוק פאונדרז

מצוק פאונדרז או מתלול פאונדרז (באנגלית: Founders Escarpment) הוא מצוק בולט ממערב לפסגות פאונדרז, ברכס הריטג' שבאנטארקטיקה. 

המדרון משתרע בין קרחון מינסוטה וקרחון ספלצטוסר. 

== היסטוריה ==

=== מקור השם ===
שמו של המצוק ניתן לו על ידי משלחת החקר הגאולוגי של אוניברסיטת מינסוטה שחקרה את האזור בין השנים 1964–1963.

המצוק נקרא על שם פסגות פאונרז הסמוכות לו. הפסגות קרויות על שם המייסדים של ארצות הברית, כמו אתרים רבים אחרים ברכס הריטג' (רכס "המורשת") הקשורים להיסטוריה של ארצות הברית.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:5192 מצוק פאונדרז] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=125321 מצוק פאונדרז] באתר הגאזט האנטארקטי של ממשלת אוסטרליה
* [https://geografiainfo.es/nombres_geograficos/antname.php?uni=5192&fid=antgeo_108 תצלום לוויין של אזור מצוק פאונדרז]
* [https://peakvisor.com/peak/cunningham-peak.html תרשים הנוף הנשקף מפסגת קאנינגהאם שבמצוק פאונדרז] באתר peakvisor

==הערות שוליים==

פאונדרז
איזומורפיזם של גרפים

בתורת הגרפים, איזומורפיזם של גרפים הוא התאמה בין הקודקודים של שני גרפים המשרה התאמה בין הקשתות. גרפים איזומורפיים (כאלו שיש ביניהן איזומורפיזם) הם זהים זה לזה מכל בחינה תאורטית. מציאת איזומורפיזם בין גרפים היא בעיה חישובית קשה ומפורסמת.

משפט וויטני קובע ששני גרפים קשירים הם איזומורפיים אם ורק אם ה-Line graphs שלהם איזומורפיים, למעט חריג אחד: המשולש איננו איזומורפי לגרף הקלשון (קודקוד אחד מחובר לשלושה) אף על פי שה-Line graphs שלהם כן.

== הגדרה ==
גרפים <math>G</math> ו-<math>H</math> הם איזומורפיים אם קיימת פונקציה <math>f:V\left ( G \right )\rightarrow V\left ( H \right )</math> חד-חד-ערכית ועל, כך שעבור כל <math>v,w\in V\left ( G \right )</math>, מספר הקשתות המקשרות בין <math>v</math> ו-<math>w</math> זהה למספר הקשתות המקשרות בין <math>f\left ( v \right )</math> ו-<math>f\left ( w \right )</math>.

שני גרפים, <math>G</math> ו-<math>H</math>, אשר איזומורפיים זה לזה, יסומנו כך: <math>G\simeq H</math>.

כל התכונות שאפשר לנסח במונחי השפה של תורת הגרפים נשמרות תחת איזומורפיזם. למשל, אם G ו-H איזומורפיים ואחד מהם פשוט, מכוון, בעל מסלול המילטוני, דו-צדדי, או מושלם, אז כך גם השני. איזומורפיזם שומר גם על תכונות מספריות של הגרף: המספר הכרומטי, הדרגה הממוצעת, המותן וכדומה.

==כבעיה חישובית==
הבעיה של לקבוע האם שני גרפים נתונים הם איזומורפיים היא ב-NP כי בהינתן התאמה בין הגרפים, קל לוודא שהיא אכן איזומורפיזם. ב-2017 הראה Laszlo Babai שהסיבוכיות היא תת-אקספוננציאלית: 2<sup>O((log n)<sup>3</sup>)</sup>. עם זאת, לבעיה התכונה הנדירה יחסית שלא ידוע האם היא ב-P, אך גם לא ידוע האם היא NPC (כלומר NP שלמה). בעיה מפורסמת נוספת עם תכונה זו היא בעיית הפירוק לגורמים. משערים שהבעיה איננה NPC, שכן זה יגרור קריסה של ההיררכיה הפולינומית.

הכללה של בעיה זו, השואלת האם גרף מסוים איזומורפי לתת-גרף של גרף אחר, היא ב-NPC (שכן ניתן להראות רדוקציה פולינומית מבעיית הקליקה אליה).

==קישורים חיצוניים==

* 

==הערות שוליים==

קטגוריה:תורת הגרפים
ישיבת הרב קוק ביפו

ישיבת הרב קוק ביפו הייתה ישיבה גבוהה שהוקמה בשנת ה'תרס"ט (1909) ביפו, על ידי רבן של יפו והמושבות, הרב אברהם יצחק הכהן קוק, ונסגרה בשנת 1915 בעקבות מלחמת העולם הראשונה. קודם להקמתה תוכנן ששמה יהיה "אוצר חיים", אך לא ידוע על שימוש בשם זה לאחר הקמתה.

== ייסוד הישיבה ==
בשנת תרס"ז החל הראי"ה קוק בפעולות להקמת ישיבה ייחודית לבחורים כישרוניים מרחבי הארץ והעולם, שתכלול תוכני לימוד רבים ותגדל אנשים שישפיעו על המצב הרוחני והתרבותי בארץ־ישראל.

== תוכנית הלימודים ==
תוכנית הלימודים בישיבה עוצבה על ידי הראי"ה קוק בשיתוף ר' שם טוב גפן, הסופר אלכסנדר זיסקינד רבינוביץ (אז"ר), ד"ר נחמן שלזינגר, ד"ר יעקב שלום ענגיל, הרב ד"ר בנימין מנשה לוין, הרב ד"ר משה זיידל ואנשים נוספים. תוכנית הלימודים כללה בין היתר לימוד פנימיות התורה, אמונה ומחשבת ישראל, מדעים ושפות זרות. לתלמידים המעוניינים בכך, ניתנה אפשרות ללמוד מלאכת־כפיים בבית המלאכה של תלמוד התורה 'שערי תורה', אשר שכן בסמוך לישיבה. כל זאת בנוסף לסדרי הלימוד הרגילים הנהוגים בישיבות – לימוד ש"ס ופוסקים בבקיאות ובעיון – בהכוונתו של הראי"ה, ועל פי דרכו המיוחדת.

== פעילות הישיבה במהלך השנים ==
לאחר כשנתיים של פעולות הקמה, בשנת תרס"ט, נפתחה הישיבה, וכמה עשרות תלמידים למדו בה במשך השנים, עד לסגירתה בסביבות שנת תרע"ה, בשל מלחמת העולם הראשונה. ככל הנראה, ברוב שנות פעילותה שכנה הישיבה בקומה השניה במתחם המוסד 'שערי תורה' בשכונת נווה־שלום. בין מגידי השיעורים בישיבה היו הראי"ה, ר' זלמן שך, ר' שם טוב גפן ועוד. בין התלמידים המפורסמים שלמדו ב'אוצר חיים' ניתן למנות את הרבנים יצחק לוי, ישראל פורת ויהושע קניאל, הלל פרלמן ("מר שושני"), המשורר יוסף צבי רימון, ועוד.

== לקריאה נוספת ==
* ידידיה ונגרובר (עורך), רבי שם טוב גפן: פרקי חיים איגרות ומאמרים, מטולה: נזר דוד, תשע"ז, עמ' 27–33; 111–138
* הרב מתניה אריאל, "[https://asif.co.il/wpfb-file/1-13-pdf-3/ לימודי החול בישיבת הרב קוק ביפו]", אסיף ב, איגוד ישיבות ההסדר, תשע"ה, עמ' 307–329
* ידידיה ונגרובר, [https://www.machonso.org/hamaayan/?gilayon=55&id=1646 "הישיבה החדשה 'אוצר חיים' שהננו ניגשים לייסד"], המעיין, מכון שלמה אומן, תשרי תש"פ (231)
* פנקסי הראי"ה ד, מכון הרצי"ה, תשע"ז, עמ' תסב-תצה.
*פנקסי הראי"ה ג, מכון הרצי"ה, עמ' שא-שכג.

== קישורים חיצוניים ==
* משה נחמני, [https://www.yeshiva.org.il/midrash/18262 שעריה נעולים], באתר ישיבה
*
* 

== הערות שוליים ==

2019 01
קטגוריה:ישיבות בארץ ישראל בתקופה העות'מאנית
קטגוריה:יפו: היסטוריה
*
המכון הכורדי בפריז

המכון הכורדי בפריז (בצרפתית: Institut kurde de Paris, בכורדית: Enstîtuya Kurdî ya Parîsê או ئینستیتیوتی کوردیی پاریس) הוא מכון שנוסד בפברואר 1983 בפריז, צרפת, כארגון א-פוליטי וחילוני המתמקד בשפה הכורדית, בתרבות ובהיסטוריה של הכורדים. הוא אחד מהמרכזים האקדמיים החשובים לשפה הכורדית באירופה.

פרסומיו העיקריים כוללים כתב עת לבלשנות בשפה הכורדית הנקרא Kurmanci ושני כתבי עת בצרפתית:
* ירחון סקירת עיתונות בנושאים כורדים הנקרא "ביטאון לקשר ומידע" (בצרפתית, "Bulletin de liaison et d'information")
* כתב עת "מחקרים כורדים" (בצרפתית: Études Kurdes).

רוב הפעילויות של המכון מתרכזות בדיאלקט כורמנג'י הצפוני של הכורדית.

המכון מנוהל על ידי 15 חברים, ביניהם שני נציגים ממשרדי התרבות והפנים הצרפתים.

יקטה אוזונוגלו, שהיה בין מקימי המכון, הקים בהמשך מוסד זהה בבון שבגרמניה.

==הספרייה הדיגיטלית הכורדית==
הספרייה הדיגיטלית הכורדית (בצרפתית: La bibliothèque numérique kurde, או בראשי תיבות, BNK) היא ספריית מולטימדיה דיגיטלית שנוסדה על ידי המכון הכורדי בפריז. בספרייה מעל 10,000 מונוגרפיות ב-25 שפות אודות הכורדים וכורדיסטן, וכן עשרות אלפי מסמכים, עיתונים, צילומים וגלויות. כמו כן יש בה קובצי שמע ומוזיקה.

הספרייה נועדה להנגיש את המסורת הכורדית במרחב הדיגיטלי. מאז 10 בדצמבר 2010, היא מקוונת.

==קישורים חיצוניים==

* 

* [http://bnk.institutkurde.org/?l=en הספרייה הדיגיטלית הכורדית] - אתר האינטרנט של הספרייה 

קטגוריה:כורדים
קטגוריה:כורדיסטן: שפות
קטגוריה:כורדיסטן: תרבות

קטגוריה:ספריות דיגיטליות
ויגדיס מואי סקארסטיין

ויגדיס מואי סקארסטיין (בנורווגית: Vigdis Moe Skarstein; נולדה ב-24 בדצמבר 1946) היא ספרנית נורווגית.

==ביוגרפיה==
סקארסטיין נולדה בלבנגר שבנורווגיה. בשנת 1968 סיימה תואר במכון הלאומי לספרנות וב-1984 סיימה תואר שני בספרות באוניברסיטת אוסלו.

היא עבדה כספרנית במספר מקומות ובין היתר בספרייה העירונית של טרונדהיים. היא הייתה חברה במספר ועדות בחסות ממשלת נורווגיה, בין היתר בוועדת חופש הביטוי, ועדת הייעוץ לספריות ציבוריות והייתה חברה בהנהלת NRK. ב-2004 מונתה למנהלת הספרייה הלאומית של נורווגיה והיא כיהנה בתפקיד זה עד לשנת 2014.

היא משמשת כמבקרת ספרות ב-Adresseavisen, אחד העיתונים המובילים במדינתה.

==לקריאה נוספת==
*[http://vana.nlib.ee/public/documents/tradits_yritused/Skarstein1.pdf Strategies for a digital National Library]
*[https://web.archive.org/web/20190107072639/https://www.nb.no/pressebilder/Contract_NationalLibraryandKopinor.pdf Contract regarding the digital dissemination of books]

==הערות שוליים==

קטגוריה:מנהלי ספריות
קטגוריה:ספרנים ומידענים נורווגים
קטגוריה:נורווגיות שנולדו ב-1946
קטגוריה:נורווגים שנולדו ב-1946
דאלאסוזאורוס

דאלאסוזאורוס (שם מדעי: Dallasaurus; מילולית: "לטאת דאלאס") הוא סוג של זוחל ימי נכחד ממשפחת המוזאזאוריים שהיה מבין הקטנים שבבני משפחתו.
== מאפיינים ==
זוחל ימי זה שאולי היה חצי-אמפיבי הגיע רק לאורך של מטר והיה מהקטנים שבבני משפחתו שיכלו להגיע לאורך של 15 מטר במינים הגדולים. מאובניו התגלו בתצורות אבני הגיר של קמפ ראנץ' (Kamp Ranch Limestone) שבמחוז דאלאס, טקסס. בתצורות התגלו שני שלדים של הזוחל שנראו כמו מאובני מוזאזאורוס קטנים. היצור חי לפני 92 מיליון שנה בקרטיקון העליון שלחופי הים הפנימי המערבי.

עקב ממדיו סביר להניח שהוא יכל לצאת מהמים ולנוע על היבשה, אף שרגליו הקטנות הקשו עליו לנוע מהר ומצורת הזנב נראה שלא היה אמפיבי לחלוטין והיה יותר איטי מהמינים הגדולים יותר. הוא נע בהם בדומה לנחש או לקמטן מודרני. הוא היה בעל לסתות קטנות עם שיניים חדות אשר הזכירו לסתות נחש, רגליים קצרות וחוליות רבות בצווארו. הוא ניזון מדגים ומרכיכות.

הדאלאסוזאורוס מוצג לעיתים רבות כמאובן מעבר מראשוני המוזאזאורים, לצד האיגיאלוזוריים אשר התפתחו להיות ענקיים יותר וטורפי-העל של הימים כמו המוזאזאורוס והטילוזאורוס.

== בתרבות ==
זוחל ימי זה הופיע בסדרה מפלצות חוזרות לתחייה.

== קישורים חיצוניים ==

מודלים של דאלאסוזאורוס

קטגוריה:מוסזאוריים
קטגוריה:מוסזאורים שחיו באמריקה הצפונית
קטגוריה:מאובני טקסונים שתוארו ב-2005
סיינג'רגאלין ניאם-אוצ'יר

סיינג'רגאלין ניאם-אוצ'יר (במונגולית: Сайнжаргалын Ням-Очир; נולד ב-20 ביולי 1986) הוא ג'ודוקא מונגולי אשר מתחרה בקטגוריית המשקל עד 73 ק"ג.

ניאם-אוצ'יר התחרה במשחקים האולימפיים בלונדון 2012, וזכה במדליית הארד בקטגוריית המשקל עד 73 ק"ג.

ניאם-אוצ'יר מחזיק בשתי מדליות ארד מאליפות העולם משנת 2015, כאשר זכה בארד בקטגוריית המשקל עד 73 ק"ג ובקטגוריית הנבחרות. באליפויות אסיה הוא זכה בשתי מדליות, מדליית כסף (2013) ומדליית ארד (2009).

במהלך הקריירה זכה ניאם-אוצ'יר במדליות רבות בטורנירים מהסבב העולמי וביניהן מדליות זהב מטורניר המאסטרס וגראנד סלאם פריז היוקרתיים.

==זכיות בתחרויות מהסבב העולמי==
{| class="wikitable"
! שנה
! קטגוריה
! עיר
! מדינה
|-
| 2010
| גראנד פרי
| דיסלדורף
| 
|-
| 2012
| גראנד סלאם
| פריז
| 
|-
| 2013
| מאסטרס
| טיומן
| 
|-
| 2013
| גראנד פרי
| אולן בטור
| 
|-
| 2014
| גראנד פרי
| טשקנט
| 
|}

==קישורים חיצוניים==

==הערות שוליים==

קטגוריה:ג'ודוקא מונגולים
קטגוריה:ג'ודוקא באולימפיאדת לונדון (2012)
קטגוריה:ילידי 1986
נסטור חרגיאני

נסטור חרגיאני (בגאורגית: ნესტორ ხერგიანი; נולד ב-20 ביולי 1975) הוא ג'ודוקא עבר גאורגי אשר התחרה בקטגוריית המשקל עד 60 ק"ג. 

חרגיאני התחרה שלוש פעמים במשחקים האולימפיים בשנים 2000, 2004 ו-2008. באתונה 2004 הוא זכה במדליית הכסף בקטגוריית המשקל עד 60 ק"ג.

חרגיאני מחזיק בשתי מדליות מאליפויות העולם, מדליית כסף (2007) ומדליית ארד (1999). באליפויות אירופה הוא זכה בתשע מדליות. שתי מדליות זהב (1998 ו-2003) ושבע מדליות ארד (1999, 2000, 2001, 2002, 2007, 2008 ו-2009)

במהלך הקריירה זכה חרגיאני במדליות רבות בתחרויות מהסבב העולמי וביניהן, מדליות מטורנירי פריז ומוסקבה היוקרתיים.

==רשימת הישגים חלקית מטורנירים בסבב העולמי==
{|class=wikitable
|- align=center
!| שנה !!| טורניר !!| מקום !!| קטגוריית משקל
|- align=center
|1997
| Moscow International Tournament || bgcolor="silver" align="center" | 2 || עד 60 ק"ג
|- align=center
|1997
| International Tournament Tbilisi || bgcolor="silver" align="center" | 2 || עד 60 ק"ג
|- align=center
|1999
| World Masters Munich || bgcolor="silver" align="center" | 2 || עד 60 ק"ג
|- align=center
|2000
| International Tournament Tbilisi || bgcolor="silver" align="center" | 2 || עד 66 ק"ג
|- align=center
|2002
| A-Tournament Tbilisi || bgcolor="cc9966" align="center" | 3 || עד 60 ק"ג
|- align=center
|2002
| Super A-Tournament Tournoi de Paris || align="center" | 5 || עד 60 ק"ג
|- align=center
|2002
| Grand Prix Moscow || bgcolor="cc9966" align="center" | 3 || עד 60 ק"ג
|- align=center
|2002
| World Masters Bucharest || bgcolor="cc9966" align="center" | 3 || עד 60 ק"ג
|- align=center
|2003
| Super A-Tournament Moscow || bgcolor="gold" align="center" | 1 || עד 60 ק"ג
|- align=center
|2003
| German World Open Hamburg || bgcolor="silver" align="center" | 2 || עד 60 ק"ג
|- align=center
|2005
| Super World Cup Tournoi de Paris || bgcolor="cc9966" align="center" | 3 || עד 66 ק"ג
|- align=center
|2006
| World Cup Prague || bgcolor="cc9966" align="center" | 3 || עד 60 ק"ג
|- align=center
|2006
| World Cup Baku || bgcolor="silver" align="center" | 2 || עד 66 ק"ג
|- align=center
|2007
| World Cup Bucharest || bgcolor="gold" align="center" | 1 || עד 60 ק"ג
|- align=center
|2009
| World Cup Tbilisi || bgcolor="silver" align="center" | 2 || עד 66 ק"ג
|- align=center
|2009
| World Cup Warsaw || bgcolor="cc9966" align="center" | 3 || עד 60 ק"ג
|}

==קישורים חיצוניים==

==הערות שוליים==

קטגוריה:ג'ודוקא גאורגים
קטגוריה:אלופי אירופה בג'ודו
קטגוריה:ג'ודוקא באולימפיאדת אתונה (2004)
קטגוריה:ג'ודוקא באולימפיאדת בייג'ינג (2008)
קטגוריה:ג'ודוקא באולימפיאדת סידני (2000)
קטגוריה:גאורגים שנולדו ב-1975
אויקר

אויקר (בהונגרית: Újkér) הוא כפר במחוז שופרון שבמערב הונגריה.

==יהודי אויקר==
באויקר התגוררו על פי מפקד קהילות הונגריה שנערך במהלך שואת יהודי הונגריה בשנת 1944, כשבעים וארבעה יהודים. מלבד העובדה כי לא היה במקום רב, לא ידועים פרטים נוספים אודות הקהילה היהודית שם.

{| class="wikitable"
! שנה
! מספר היהודים בעיר
! כלל האוכלוסייה
|-
|1840
|9
|
|-
|1880
|36
|775
|-
|1910
|23
|
|-
|1920
|16
|
|-
|1930
|18
|
|-
|1941
|19
|939
|-
|}

==לקריאה נוספת==
*פנקס הקהילות הונגריה, עמוד 735
*אוי-קאר, בתוך: שלמה שפיצר, קהילות הונגריה: הקהילות החרדיות בהונגריה – תש"ד, ירושלים: מכון ירושלים, תשס"ט, עמוד 15 (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944).

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
הר נורקווי

הר נורקווי (באנגלית: Mount Norquay) הוא הר ברכס ורמיליון בהרי הרוקי הקנדיים, בשטח הפארק הלאומי באנף, בפרובינציית אלברטה שבקנדה.

גובהו של ההר 2,133 מטרים מעל פני הים.

ההר מתנשא לגובה של 1,630 מטרים מעל סביבתו.

ההר ממוקם צפונית מערבית לעיר באנף, והוא אחד משלושת אתרי הסקי העיקריים של הפארק הלאומי באנף.

== היסטוריה ==
=== מקור השם ===
שמו של ההר ניתן לו בשנת 1904. ההר נקרא על שם ג'ון נורקווי , ראש ממשלת פרובינציית מניטובה בין 1878–1887. נורקווי טיפס על ההר בשנת 1887 או שנת 1888. לא ידוע אם הגיע לפסגת ההר.

=== ההיסטוריה של אתר הסקי ===
מסלול הסקי הראשון בהר הוקם בשנת 1926, ובשנת 1929 נבנתה אכסניית הגולשים (ski lodge) הראשונה באתר. מסוע סקי לגולשים (משיכה על ידי חבל) הותקן בשנת 1942, ורכבל עם כיסאות סקי הותקן בשנת 1948 (אתר הסקי השני בקנדה בו הותקן רכבל כזה).

באתר בוצעו במהלך השנים מרוצי סקי (Ski racing) בינלאומיים, שנועדו לעודד תיירות חורף לאזור. באתר מבוצעות גם תחרויות קפיצות סקי (ski jumping) בינלאומיות.

===ספורט חורף===
אתר הסקי התמודד שלוש פעמים על אירוח אולימפיאדת החורף, בשנים 1964 (שנת אולימפיאדת אינסברוק), 1968 (שנת אולימפיאדת גרנובל), וכן בשנת 1972 (שנת אולימפיאדת סאפורו).

בשנת 1972 אירח האתר את גביע העולם בגלישה (גלישת סלאלום ומרוצי סלאלום).

== מתקני אתר הסקי ==
=== פני השטח ===
באתר הסקי 74 מסלולי גלישה באורך כולל של 16,382 מטרים. באתר מסלולי סקי מהקשים ביותר לגלישה בצפון אמריקה. האתר הוא האתר היחיד באזור באנף שמאפשר גלישה בשעות הלילה (בחודשים דצמבר - מרץ, בשעות 5 - 9 בערב).

=== רכבלים ===
רכבלים באתר הסקי:
{| class="wikitable" border="1"
!שם הרכבל
!שם באנגלית
!הפרש גבהים אנכי של הרכבל
!אורך המסלול של הרכבל
|-
|נורקווי (דו מושבי)
|North American 'Norquay' Chair
|396 מטרים
|945 מטרים
|-
|מרבד הקסמים סאנדנס
|Sundance Magic Carpet
|10 מטרים
|64 מטרים
|-
|רכבל קסקייד (4 מושבי)
|Cascade Chair
|122 מטרים
|579 מטרים
|-
|רכבל ספיריט (4 מושבי)
|Spirit Chair
|196 מטרים
|654 מטרים
|-
|רכבל מיסטיק (4 מושבי)
|Mystic Chair
|395 מטרים
|1,016 מטרים
|}
באתר הסקי מתקני השכרת ציוד סקי.

=== פעילויות בעונת הקיץ ===
רכבל נורקווי פועל בחודשי הקיץ ומאפשר גישה לבית התה בראש ההר ולנקודת התצפית הסמוכה לו.

==לקריאה נוספת==
<div class="mw-content-ltr">• Cheryl Williams, [https://era.library.ualberta.ca/items/f62cd1d6-abbf-4c72-af17-1c79f0688217/view/d5a50d4b-4655-4731-bd25-78e86b8fd278/Williams_Cheryl_Fall-202011.pdf The Banff Winter Olympics: Sport, tourism, and Banff National Park], University of Alberta' 2011 </div>

<div class="mw-content-ltr">• Brian Patton, Bart Robinson, [https://books.google.co.il/books?id=NaqVmc93yDoC&pg=PA22&lpg=PA22&dq=%22Mt+Norquay%22&source=bl&ots=LDqqr5AIno&sig=pirVOqACHlCsLPDgOL89fxO6tZ8&hl=en&sa=X&ved=2ahUKEwjooL_7wdvfAhWMlSwKHVH2Aiw4PBDoATAGegQIBBAB#v=onepage&q=%22Mt%20Norquay%22&f=false Canadian Rockies Trail Guide], PP 22 - 24</div>

== קישורים חיצוניים ==
* 
* [https://www.skibig3.com/three-banff-lake-louise-ski-resorts/ אתרי סקי באזור באנף] - אתר רשמי של באנף
* [https://www.cbc.ca/news/canada/calgary/mount-norquay-opens-via-ferrata-high-above-banff-1.2692129 טיפוס צוקים על הר נורקווי] - מידע ותצלומים
* [https://www.snow-forecast.com/resorts/Banff-Norquay/6day/mid תחזית מזג אוויר עדכנית ארוכת טווח עבור הר נורקווי (ותחזית שלג)]

==הערות שוליים==

נורקווי
נורקווי
נורקווי
נורקווי
הקבוצה הראשונה

[[ג'יימס נייסמית', ממציא משחק הכדורסל ומאמן "הקבוצה הראשונה".]]
הקבוצה הראשונה (באנגלית: The First Team) הוא כינויה של קבוצת השחקנים הראשונה אי פעם אשר שיחקה כדורסל, בשנת 1891.

קבוצת השחקנים כללה 18 סטודנטים ללימודי מזכירוּת במכללת ימק"א שבספרינגפילד, מסצ'וסטס, אשר במסגרת לימודיהם נדרשו להשלים קורס בחינוך גופני, אותו העביר ממציא משחק הכדורסל ג'יימס נייסמית'. במהלך הקורס שיחקו הסטודנטים במשחק אותו הגה אז נייסמית', על פי כלליו הראשוניים – ללא כדרור – כאשר הסלים במשחק הם סלי אפרסקים. משחק הכדורסל הראשון של הקבוצה נערך ב-21 בדצמבר 1891 בין שתי קבוצות בעלות תשעה שחקנים כל אחת, והסתיים בתוצאה 1–0.

בשנת 1959 הונצחה הקבוצה כחברה בהיכל התהילה של הכדורסל, כחלק מהמחזור הראשון שהוצג בו. שמות 20 השחקנים אשר הוכרו כחברי הקבוצה המקורית הם: ליימן ארצ'יבלד, פרנקלין בארנס, וילברט קרי, ויליאם צ'ייס, ויליאם דייוויס, ג'ורג' דיי, בנג'מין פרנץ', הנרי גלן, ארנסט הילדנר, גנזבורו אישיקווה, ריימונד קיין, דונלד פריס, יוג'ין ליבי, דן כריסטנסן, פינליי מקדונלד, פרנק מאהן, תומאס פאטון, אדווין ראגלס, ג'ון תומפסון וג'ורג' ולר.

==הערות שוליים==

קטגוריה:קבוצות כדורסל אמריקאיות
קטגוריה:כדורסל
קטגוריה:היכל התהילה של הכדורסל: קבוצות
קטגוריה:מסצ'וסטס: ספורט
הר אנדרסון (אנטארקטיקה)

הר אנדרסון או הר אנדרסן (באנגלית: Mount Anderson) הוא הר גבוה בצפון רכס סנטינל בהרי אלזוורת' שבאנטארקטיקה.

ההר ממוקם 3 קילומטרים מהר בנטלי; מדרום מערב לרכס פרובודה. 

קרחון אמברי מנקז את מורדותיו שצפון מזרחיים של ההר, וקרחון פונפון (יובל של קרחון אמרי מנקז את מורדותיו המזרחיים של ההר). 

גובהו של ההר 4,255 מטרים מעל פני הים.

ההר מתנשא לגובה של 1,504 מטרים מעל סביבתו.

== היסטוריה ==
=== גילוי ההר ===
ההר התגלה על ידי משלחת החקר חוצת ארץ מארי בירד, שנערכה בין השנים 1958–1957.

=== מקור השם ===
ההר נקרא על שם ורנון ה' אנדרסון (Vernon H. Anderson) חוקר קרחונים בתחנת בירד בשנת 1957, שהיה חבר משלחת החקר.

=== הטיפוס על ההר ===
הראשונים שטיפסו על ההר היו ג'ד בראון (Jed Brown) מארצות הברית, ודמיאן גילדאה (Damien Gildea) מאוסטרליה, ב-7 בינואר 2007.

==לקריאה נוספת==

<div class="mw-content-ltr">• Damien Gildea, [https://books.google.co.il/books?id=mLHtBgAAQBAJ&pg=PT90&lpg=PT90&dq=%22Mount+Anderson%22+Antarctica&source=bl&ots=8IBo0KuYVf&sig=o2Qs1niDAW_npTo8CdrNKed1uOM&hl=en&sa=X&ved=2ahUKEwjr-cq02dvfAhUBC-wKHSx6Awc4ChDoATACegQIBxAB#v=onepage&q=%22Mount%20Anderson%22%20Antarctica&f=false Antarctic Peninsula - Mountaineering in Antarctica: Travel Guide]</div>

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:404 הר אנדרסון] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=364&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר אנדרסון] באתר הגאזט האנטארקטי המשווה SCAR של ממשלת אוסטרליה
* [https://www.peakbagger.com/peak.aspx?pid=12092 הר אנדרסון] באתר peakbagger
* [https://web.archive.org/web/20060828163312/http://climbing.com.au/australia.php?page=antarctica.htm הטיפוס על ההר]
* [https://www.mountain-forecast.com/peaks/Mount-Anderson-Antarctica/forecasts/4144 תחזית מזג אוויר עדכנית ארוכת טווח (לפי גבהים)]

==הערות שוליים==

אנדרסון
אנדרסון
פסגת אנדרסון (אלברטה)

פסגת אנדרסון (באנגלית: Anderson Peak) היא הר בהרי הרוקי הקנדיים, בפרובינציית אלברטה שבקנדה. הפסגה ממוקמת בשטח הפארק הלאומי אגמי ווטרטון.

גובהו של ההר 2,652 מטרים מעל פני הים.

ההר מתנשא לגובה של 602 מטרים מעל סביבתו.

== היסטוריה ==
=== מקור השם ===
הפסגה נקראת על שמו של ס. אנדרסון (S. Anderson), אסטרונום וסוקר מטעם ועדת הגבולות הבריטית לקנדה, שחקר את האזור במסגרת סימון הגבול בין קנדה לבין ארצות הברית, בין השנים 1858–1864.

==לקריאה נוספת==
<div class="mw-content-ltr">• Michael Joseph Oswald, [https://books.google.co.il/books?id=EbmxDQAAQBAJ&pg=PA257&lpg=PA257&dq=%22Anderson+Peak%22+Alberta&source=bl&ots=KHQ4OrnP4K&sig=9JaPzeNjzLVm1g7Z0nXomKjSJIA&hl=en&sa=X&ved=2ahUKEwjK0pGm39vfAhWJGuwKHbZ4Bj44HhDoATAIegQIAhAB#v=onepage&q=%22Anderson%20Peak%22%20Alberta&f=false Your Guide to the National Parks: The Complete Guide to All 59 National Parks]</div>

== קישורים חיצוניים ==
* [http://www4.rncan.gc.ca/search-place-names/unique.php?id=IABTD&output=xml אתר רשמי] באתר ממשלת קנדה
* [http://bobspirko.ca/NugaraScrambles/Anderson/AndersonPeak.html תצלומי הטיפוס על פסגת אנדרסון]
* [https://mapcarta.com/24115588 מפה טופוגרפית של אזור הפסגה]
* [https://www.summitpost.org/page/773164 פסגת אנדרסון] באתר summitpost
* [http://www.peakfinder.com/peaks/33 פסגת אנדרסון] באתר peakfinder
* [https://peakvisor.com/peak/anderson-peak-canada.html תרשים הנוף הנשקף מפסגת אנדרסון] באתר peakvisor
* [https://www.hikingproject.com/trail/7024457/goat-lake מסלול ההליכה הסמוך להר] באתר hikingproject
* [https://peakery.com/anderson-peak-alberta/ פסגת אנדרסון] באתר peakery (תצלום הפסגה, ומפה טופוגרפית של אזור הפסגה)
* [https://www.yr.no/place/Canada/Alberta/Anderson_Peak/long.html תחזית מזג אוויר עדכנית ארוכת טווח עבור פסגת אנדרסון]
** [https://www.yr.no/place/Canada/Alberta/Anderson_Peak/statistics.html סטטיסטיקות מזג אוויר עבור פסגת אנדרסון]
** [https://www.meteoblue.com/en/weather/forecast/week/anderson-peak_canada_5884955 תצלום לוויין עדכני עבור פסגת אנדרסון (תצלום עננים)]

==הערות שוליים==

אנדרסון
אנדרסון
היכל התהילה של כדורסל הנשים

חזית ההיכל
היכל התהילה של כדורסל הנשים (באנגלית: Women's Basketball Hall of Fame) הוא היכל תהילה שכולל מוזיאון, הממוקם בעיר נוקסוויל שבטנסי, ארצות הברית. מונצחים בו אישים שתרמו לכדורסל הנשים ברחבי העולם, בהם כדורסלניות, מאמנים, שופטים ותורמים אחרים. החברוּת בהיכל אינה מוגבלת לנשים בלבד, אך הגברים הכלולים בו הם מיעוט; עד וכולל מחזור 2020 (אשר יונצח ביוני 2021) מוצגים בהיכל 178 חברים בסך הכול, בהם 155 נשים ו-23 גברים.

בשנתיים הראשונות של טקס הצגת החברים החדשים, 1999 ו-2000, הצטרפו להיכל 25 ו-24 חברים, בהתאמה, ומאז 2001 נוספים בכל שנה בין 6 ל-10 חברים. ההיכל עצמו נבנה בתוך הקמפוס של אוניברסיטת טנסי, כהוקרה לקבוצת כדורסל הנשים של האוניברסיטה; הקבוצה זכתה ב-8 אליפויות ליגת המכללות תחת המאמנת פט סאמיט, הנחשבת לאחת ממאמנות כדורסל הנשים הטובות בהיסטוריה.

הקטגוריות בהן נבחרים החברים בהיכל הן: "שחקנית", "שחקנית ותיקה", "שחקנית בינלאומית", "מאמן", "מאמן ותיק", "שופט" ו"תורם". כמו כן מעניק ההיכל מאז שנת 2010 את פרס "סוללות הדרך" ("Trailblazers of the Game") לקבוצות או ליגות אשר תרמו להתקדמות ולהצלחה של כדורסל הנשים בעולם.

==ראו גם==
* היכל התהילה של הכדורסל
* היכל התהילה של כדורסל המכללות

==קישורים חיצוניים==

* 

== הערות שוליים ==

*
קטגוריה:כדורסל
קטגוריה:טנסי: ספורט
קטגוריה:היכלי תהילה
קטגוריה:כדורסל נשים
קטגוריה:ארצות הברית: כדורסל נשים
קטגוריה:מקומות ואתרים בארצות הברית: נשים
ערן הלפרין

ערן הלפרין הוא פרופסור לביואינפורמטיקה באוניברסיטת תל אביב ואוניברסיטת קליפורניה בלוס אנג'לס.

==ביוגרפיה==
הלפרין למד לתואר ראשון במדעי המחשב באוניברסיטת תל אביב (1993) ותואר שני (1996). סיים את הדוקטורט בשנת 2001 בהנחיית פרופסור אורי צוויק. נושא עבודת המחקר שלו הייתה: Approximation algorithms for optimization problems. בשנים 2001–2003 למד לפוסט-דוקטורט באוניברסיטת קליפורניה בלוס אנג'לס בשנים 2003–2004 שימש כחוקר עמית באוניברסיטת פרינסטון.

בשנת 2011 מונה לפרופסור במחלקה למיקרוביולוגיה מולקולרית בפקולטה למדעי החיים ובבית הספר למדעי המחשב באוניברסיטת תל אביב. החל משנת 2016 מכהן כפרופסור באוניברסיטת קליפורניה בלוס אנג'לס.

הלפרין עורך מחקרים פורצי דרך על שינוי גנטיקה אנושית, במטרה למצוא את הגורמים הגנטיים האחראים למחלות שונות, דוגמת סרטן ואלצהיימר, שיאפשרו פיתוח תרופות מותאמות אישית לחולה. כמו כן מפתח מתודות חישוביות וסטטיסטיות לניתוח יעיל של מידע גנטי. בשנת 2012 היה שותף בצוות מחקר שפיתח שיטה המאפשרת לאתר את המוצא הגאוגרפי של בני אדם לפי DNA שלהם ברזולוציה גבוה.

== פרסים ==

* 2014 פרס מחקר מקרן ע"ש יולודן (Juludan)
* 2012 נבחר על ידי The Marker לאחד מארבעים הצעירים המשפיעים מתחת לגיל 40.
* 2010 קתדרה לפיתוח קריירה על שם ריימונד ובברלי סאקלר.
* 2010 פרס קריל (Krill) למצוינות במחקר מדעי.
* 2001 מלגת רוטשילד לפוסט-דוקטורט.
* 2000 פרס אינטל לדוקטורנטים, אוניברסיטת תל אביב.
* 2000 פרס צ'קפוינט לדוקטורנטים, אוניברסיטת תל אביב.
* 1999 פרס מאוס לדוקטורנטים, אוניברסיטת תל אביב.
* 1993 מקום 24 בתחרות פונטם למתמטיקה.

== קישורים חיצוניים ==

* [https://www.eranhalperingenomics.com/ אתר האינטרנט של ערן הלפרין]
* [https://www.tau.ac.il/profile/heran דף אישי] באתר אוניברסיטת תל אביב
* [https://www.tau.ac.il/dna למצוא את מוצא האדם בדנ"א] באתר אוניברסיטת תל אביב

==הערות שוליים==

קטגוריה:סגל אוניברסיטת תל אביב: מדעי החיים
קטגוריה:סגל אוניברסיטת תל אביב: מתמטיקה ומדעי המחשב
קטגוריה:בעלי תואר דוקטור מאוניברסיטת תל אביב
הצל ואני

הצל ואני הוא שיר עברי שנכתב והולחן על ידי יהודה פוליקר. השיר נכלל באלבומו הרביעי של פוליקר, פחות אבל כואב, בשנת 1990, והוא השיר הראשון שאת מילותיו כתב פוליקר עצמו. השיר הוצג כמועמד למצעדי הפזמונים השבועיים של רשת ג' ב-4 בדצמבר 1990, זכה להצלחה, וצעד 21 שבועות, עד 11 ביוני 1991. שבוע אחד אף עמד בראש המצעד (18 בדצמבר 1990), ובמצעד השנתי תשנ"א (1991) של רשת ג' דורג במקום ה־16.

נושא השיר הוא הצל והאדם ה"נושא" אותו.

צֵל הוא אזור שבו מוסתר מקור האור הראשי, כך שהוא חשוך יותר בהשוואה לסביבתו. בפסיכולוגיה האנליטית, הצל הוא ארכיטיפ המתאר את החלקים באישיות האדם שאותם הוא מסרב לקבל ולכן מדחיקם. חלקים אלו נתפסים בעיניו כזרים לו וכ"אחרים", ולעיתים קרובות הוא מגיב אליהם בכעס או בשנאה. השיר, שמתחיל במילים "הצל שלי ואני יצאנו לדרך", מאניש את הצל ומנהל עמו דיאלוג (הצל שואל אותו: "לאן אתה לוקח?" המשורר משיב: "לאן אתה בורח?" וכו').

קיימים הסברים שונים למושג "הצל" בשיר. יש הרואים אותו כשיקוף החרדות והפחדים של האדם, יש הרואים אותו כיצר הרע באדם, ויש הרואים אותו כסוד אישי שהוא חלק מהאדם אך אינו גלוי כלפי חוץ. יציאתו מהארון של כותב השיר, יהודה פוליקר, בשנת 2010, עשויה לרמז כי ה"ארון" הוא אחד הפירושים למושג "הצל" כפי שמופיע בשיר.

==קישורים חיצוניים==

* [https://shironet.mako.co.il/artist?type=lyrics&lang=1&prfid=459&wrkid=1225 מילות השיר] באתר שירונט
* [https://www.youtube.com/watch?v=Dxt_UAkzor4 ביצוע השיר המקורי] באתר "מוזיקה ישראלית", יוטיוב

==הערות שוליים==

קטגוריה:שירי 1990
קטגוריה:סינגלים מ-1990
קטגוריה:שירי יהודה פוליקר
קטגוריה:שירים בעברית
קטגוריה:שירים שהולחנו על ידי יהודה פוליקר
קטגוריה:שירי להט"ב
קטגוריה:ריקודי עם בישראל: שירים
סולם מל

גובה בין סולם מל לסולם הרץ סטנדרטי]]
סולם מל (באנגלית: Mel scale) הוא סולם המבוסס על הדרך שבה בני אדם תופסים שמיעתית את גובה הצליל. בסולם מל, בניגוד לסולם הרץ הסטנדרטי, ההפרשים בין הגבהים נשמעים שווים על ידי המאזינים, כך שעלייה מ-500 ל-1000 מל תשמע זהה לעלייה מ-1000 ל-1500 מל. 

סולם מל הוא מונח שנטבע לראשונה בשנת 1937 על ידי שלושה חוקרים אמריקאים: סטיבנס, וולקמן וניומן. 

==אטימולוגיה==
השם מל מגיע מן המילה האנגלית Melody.

==השוואה לסולמות אחרים ==
נקודת הייחוס בין סולם זה לסולמות אחרים היא ההקבלה ש-1000 הרץ יהיו שווים תמיד 1000 מל. מעל כ-500&#x20;הרץ, האוזן האנושית תצטרך מרווחים הולכים וגדלים כדי להבחין בעליות בגובה הצליל. לכן, סולם מל (שמטרתו לחקות את תפיסת הצליל של האוזן האנושית) יראה כי אם נעלה ארבע אוקטבות מעל 500 הרץ בסולם הרץ נעלה רק שתי אוקטבות בסולם מל מעל אותה נקודה.

== נוסחה ==
ישנן מספר נוסחאות מקובלות כדי להמיר בין תדירות בהרץ לתדירות במל. הנוסחא המקובלת ביותר בשימוש כיום היא הנוסחא של שאוגנסי:

<math>m = 2595 \log_{10}\left(1 + \frac{f}{700}\right)</math><br />

==קישורים חיצוניים==

== הערות שוליים ==

קטגוריה:שמיעה
קטגוריה:מוזיקה
קטגוריה:קול
נאוכרוס

נֵאוֹכֵרוּס (שם מדעי: Neochoerus; מילולית: "חזיר חדש") הוא סוג מכרסם נכחד ממשפחת הקביתיים שחי באמריקה הדרומית ובאמריקה הצפונית בסוף הפליסטוקן. בני הסוג היו קרובים לקפיבארה והיו גדולים יחסית כשהגדולים מביניהם עלו על 200 ק"ג. 

רוב המינים חיו בדרום אמריקה מבוליביה עד לארגנטינה המין נאוכרוס פינקניי הוא היחיד שהיגר צפונה ונמצא עד למקסיקו ודרום ארצות הברית. כמו הקפיברות הם היו אוכלי צמחים רגועים אשר חיו חצי מזמנם במים. ייתכן שגם חיו בעדרים גדולים.

==מינים==
* Neochoerus aesopi
* Neochoerus occidentalis
* Neochoerus cordobai
*נאוכרוס פינקניי (Neochoerus pinckneyi)
* Neochoerus sirasakae
* Neochoerus sulcidens
* Neochoerus tarijensis

==קישורים חיצוניים==

קטגוריה:קבייתיים
קטגוריה:יונקים שחיו בפליסטוקן באמריקה הצפונית
קטגוריה:יונקים שחיו בפליסטוקן באמריקה הדרומית
קטגוריה:מכרסמים שחיו בפליסטוקן
קטגוריה:מאובני טקסונים שתוארו ב-1926
כביש 653

כביש 653 הוא כביש רוחב אזורי בבקעת הנדיב, שמתחיל בצומת בנימינה, עובר דרך בנימינה-גבעת עדה ונגמר בכניסה לקיבוץ רגבים, לאחר מעבר מתחת לגשר עליו עובר כביש 6. אורכו הכולל של הכביש הוא כ-11 ק"מ.

==היסטוריה==
לקראת סוף 1929 הוחל בסלילת הכביש על ידי פיק"א, כדי להקל על החיבור בין גבעת עדה לבנימינה, והוא נסלל במהלך שנת 1930. בין סוללי הכביש היו חברי קיבוץ השומר הצעיר בבנימינה.

== צמתים מרכזיים לאורך הכביש ==
{| class="wikitable" border="1" cellpadding="1"
!קילומטרים
!שם
!סוג מפגש
!מיקום
!דרכים מצטלבות
|-
| colspan="5" align="center" bgcolor="#D8 BF D8" |כביש 653 ממערב למזרח
|-
| align="center" |0
| align="center" |צומת בנימינה
| align="center" |25x25 פיקסלים
| align="center" |בנימינה/אור עקיבא
| align="center" |25x25 פיקסלים כביש 4
|-
| align="center" |0.5
| align="center" |כיכר ללא שם
| align="center" |25x25 פיקסלים
| align="center" |בנימינה
| align="center" |רחובות השחף והשדה
|-
| align="center" |1
| align="center" |כיכר ללא שם
| align="center" |25x25 פיקסלים
| align="center" |בנימינה
| align="center" |רחובות הגביע והעצמאות
|-
| align="center" |1.5
| align="center" |כיכר ללא שם
| align="center" |25x25 פיקסלים
| align="center" |בנימינה
| align="center" |רחובות הכרם וגדנ"ע
|-
| align="center" |2
| align="center" |צומת ללא שם
| align="center" |25x25 פיקסלים
| align="center" |בנימינה
| align="center" |רחוב הברוש
|-
| align="center" |2.5
| align="center" |צומת ללא שם
| align="center" |25x25 פיקסלים
| align="center" |בנימינה
| align="center" |רחוב האמן
|-
| align="center" |3
| align="center" |כיכר ללא שם
| align="center" |25x25 פיקסלים
| align="center" |בנימינה
| align="center" |כביש 6528, רחוב החרש
|-
| align="center" |3.5
| align="center" |כיכר ללא שם
| align="center" |25x25 פיקסלים
| align="center" |בנימינה
| align="center" |25x25 פיקסלים כביש 652
|-
| align="center" |4
| align="center" |צומת עדה
| align="center" |25x25 פיקסלים
| align="center" |בנימינה-גבעת עדה
| align="center" |25x25 פיקסלים כביש 652
|-
| align="center" |7.5
| align="center" |צומת ללא שם
| align="center" |25x25 פיקסלים
| align="center" |בנימינה-גבעת עדה
| align="center" |25x25 פיקסלים כביש 654
|-
| align="center" |8
| align="center" |כיכר קולות השדה
| align="center" |25x25 פיקסלים
| align="center" |גבעת עדה
| align="center" |כביש 6522/רחוב הדקל, רחוב הגבעה
|-
| align="center" |8.5
| align="center" |צומת ללא שם
| align="center" |25x25 פיקסלים
| align="center" |גבעת עדה
| align="center" |רחוב הזית
|-
| align="center" |10
| align="center" |צומת ללא שם
| align="center" |25x25 פיקסלים
| align="center" |גבעת עדה
| align="center" |רחוב מעלה הצבר
|-
| align="center" |11
| align="center" |צומת ללא שם
| align="center" |25x25 פיקסלים
| align="center" |רגבים
| align="center" |כניסה לרגבים, דרך לגבעת ניל"י
|}

== ראו גם ==
* כבישי ישראל
==הערות שוליים==

קטגוריה:ישראל: כבישים
קטגוריה:בנימינה
קטגוריה:רגבים
תעוזה (קרן הון)

תעוזה - פיירצ'יילד טכנולוג'י וונטשר בע"מ היא קרן הון סיכון ישראלית שמניותיה נסחרות בבורסה לניירות ערך בתל אביב.

==היסטוריה==
תעוזה הוקמה ביולי 1991, על ידי אבי קרבס ויוסף גרוס יחד עם בנק לאומי בעלי ממגורות דגון והתאגיד האמריקאי פיירצ'יילד (Fairchild) , וגייסה לראשונה הון מהציבור באפריל 1992. הקרן הוקמה במסגרת תוכנית "ענבל", יוזמה לעידוד פעילות קרנות הון סיכון המגובה בכספי הממשלה, באמצעות חברת הביטוח הממשלתית ענבל שהייתה ערבה ל-80% מההשקעות בקרן. במסגרת התוכנית הוקמו 4 קרנות הון סיכון: "מרתון", "תעוזה", "שדות מו"פ" ו"מופ"ת" שנסחרו כולן בבורסה לניירות ערך בתל אביב. תעוזה הייתה הקרן הראשונה מבין ה-4 שהונפקה והיחידה שעדיין פעילה (נכון לשנת 2018).

בתחילת דרכה השקיעה החברה בעיקר בחברות בתחום המוליכים למחצה.

בשנת 1996, בוצע המימוש הראשון של הקרן כאשר מכרה מחצית מהחזקותיה בחברת "א.ב. זרעים". בסוף שנת 2000, מכרה תעוזה, לחברת השקעות אירופית, את חלקה בחמש חברות תמורת כ-9 מיליון דולר. בשנים 2000–2001, רכש איש העסקים יצחק תשובה 14% ממניות הקרן. בין השנים 2003–2018 כיהן משה ארנס כיו"ר מועצת המנהלים של הקרן. בשנת 2004 רכש לראשונה המיליארדר היהודי אלפרד מאן את מניות הקרן, במשך השנים הגדיל את אחזקתו והיה לבעל המניות הגדול ביותר.

==חברות שבהן השקיעה הקרן==
נכון לדצמבר 2017, תעוזה השקיעה ב-27 חברות, ומימשה השקעתה או חלקה בשבע עשרה חברות. בין השאר השקיעה ב:
* "נובה מכשירי מדידה" – שהונפקה בנאסד"ק באפריל 2000.
* "וויבאקסס" (WaveAccess) – חברה שפיתחה טכנולוגיה אלחוטית לגישה לאינטרנט, בה השקיעה הקרן 1.6 מיליון דולר בשנת 1995 לפי שווי של 3 מיליון דולר. נמכרה לחברת לוסנט תמורת 56 מיליון דולר בשנת 1998 ונסגרה בשנת 2001.
* "אורמיר" (Oramir) – שנמכרה ליצרנית ציוד ייצור השבבים האמריקאית אפלייד מטיריאלס.
* "סילנטיס" – שפיתחה מוצרי דבק לשוק הרפואי, ונמכרה לחברת המכשור הרפואי הבינלאומית AMS תמורת כ-25 מיליון דולר ותמלוגים בינואר 2019.
* ADT – יצרנית מכונות החיתוך מיקנעם נמכרה לידי רוכש סיני בכ-30 מיליון דולר באוקטובר 2019.

==קישורים חיצוניים==
* 
* [http://www.teuzafund.com אתר קרן תעוזה]

* 
* 
* 
* 

==הערות שוליים==

קטגוריה:חברות הנסחרות בבורסה לניירות ערך בתל אביב
קטגוריה:חיפה: חברות
קטגוריה:קרנות השקעה ישראליות
קטגוריה:הון סיכון בישראל
אלגה

אלגה (בקזחית: Алға; ברוסית: Алга́) היא עיירה שנמצאת במחוז אקטובה, קזחסטן.

על שם העיירה, נקרא מכתש במאדים בשם אלגה.

== גאוגרפיה ==
אלגה נמצאת כ-1,019 קילומטרים מעיר הבירה אסטנה וכ-45 קילומטרים מבירת המחוז אקטובה. העיירה נמצאת על גדות נהר האילק .

== תנועה ותחבורה ==
העיירה ממוקמת ליד כביש A27. התחבורה הציבורית העיקרית של התושבים באלגה הם מיניבוסים קטנים.

== היסטוריה ==
ב-10 בפברואר 1934 התקבלה אלגה ככפר עבודה, וב-1961 הוכרזה אלגה כעיירה.

בתקופה הסובייטית, פעל בעיירה מפעל כימי שבו יצרו דשן. הוא נסגר ונהרס מאחר שגרם לנזק סביבתי חמור.

== חינוך ותרבות ==
בעיירה ישנם בתי ספר, בית יתומים, בריכת שחייה, מכללה תעשייתית-טכנית ובית ספר לנוער שבו נלמד רק ספורט.

== קישורים חיצוניים ==

* 

== הערות שוליים ==

קטגוריה:קזחסטן: ערים
קטגוריה:עיירות
קטגוריה:יישובים שהוקמו ב-1934
אפיקיון

אפיקיון (שם מדעי: Epicyon; מילולית: "יותר מכלב") הוא סוג טורף נכחד ממשפחת הכלביים שהיה דומה לזאב המודרני, אך היה גדול ממנו, ולמעשה היה הגדול שבכל הכלבים מעולם. הוא השתייך לתת-המשפחה הנכחדת בורופגיים (Borophaginae) אשר דמתה לצבועים ויכלו לרסק עצמות במלתעותיהם החזקות. מאובניו נמצאו ב-1858 באמריקה הצפונית מפלורידה עד אלברטה ועד קליפורניה. במקור שייכו אותו לסוג כלב, אך בהמשך העבירו אותו לסוג חדש ששייך לקבוצת כלבים אחרת.
== מאפיינים ==
האפיקיון הגיע לאורך 1.5 מטר והגיע למשקל 60–170 קילוגרם, שהגדול מביניהם היה המין Epicyon haydeni, מה שהופך אותו לכלב הגדול ביותר מעולם. הא היה בעל לסתות חזקות המזכירות לסתות אריה שהיו בעלות יכולת נשיכה חזקה מהרבה מכל כלב מודרני ועזרו לו לרסק עצמות.

האפיקיון חי בערבות אמריקה הקדומה לצד טורפים נוספים כמו דוביים, שנחרבים, ברבורופליים וכלבים דומים אליו כמו הבורופאגוס (Borophagus). כלב זה היה מטורפי-העל של אמריקה ונראה שצד בקבוצות, איתם היה יכול להפיל טרף כבד ממנו בהרבה בדומה לזאבים רגילים. כמו כן סביר להניח שהוא חטף טרף של טורפים אחרים אשר צדו לבדם.

הטרף העיקרי שלו היה גמליים נכחדים כמו האייפיקמלוס הגבוה, סוסיים קדומים וקרנפיים שרעו בערבות אמריקה של המיוקן.

== בתרבות == 
להקות של כלב זה מופיעות בסדרה מפלצות חוזרות לתחייה שם הן הורגות אמפיקיונים צעירים.

==קישורים חיצוניים==

קטגוריה:בעלי חיים שתוארו ב-1858
קטגוריה:טקסונים שתוארו בידי ג'וזף ליידי
קטגוריה:בורופגיים
קטגוריה:מגה-פאונה של הנאוגן באמריקה הצפונית
קטגוריה:יונקים שחיו במיוקן באמריקה הצפונית
קטגוריה:מאובני טקסונים שתוארו ב-1858